**Budapest Főváros VII. Kerület Erzsébetváros Önkormányzata Képviselő-testületének**

**…/2024. (XI....) önkormányzati rendelete**

**a jubileumi díszoklevél alapításáról és adományozásának rendjéről szóló 38/2021. (IX.15.) önkormányzati rendelet módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (1) bekezdés i) pontjában és Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 22. § (1) bekezdés d) pontjában meghatározott feladatkörében, a 24. § (9) bekezdésében kapott felhatalmazás alapján eljárva a következőket rendeli el:

**1. §**

A jubileumi díszoklevél alapításáról és adományozásának rendjéről szóló 38/2021. (IX.15.) önkormányzati rendelet 2. § (1) bekezdése helyébe a következő rendelkezés lép:

„(1) Budapest Főváros VII. Kerület Erzsébetváros Önkormányzatának polgármestere (a továbbiakban: polgármester) minden évben pedagógusnaphoz kapcsolódóan díszoklevelet adományoz *és anyagi elismerésben részesíti* azon kerületben lakóhellyel vagy tartózkodási hellyel rendelkező, vagy a kerületben legalább *20 éves* szakmai munkát folytató óvodapedagógust, tanítót, tanárt, aki pedagógus diplomáját 50, 60, 65, 70 vagy 75 évvel ezelőtt szerezte.”

**2. §**

Ez a rendelet a kihirdetését követő napon lép hatályba és a kihirdetését követő második napon hatályát veszti.

**Tóth János** **Niedermüller Péter**

**jegyző polgármester**

**Záradék**

A rendelet kihirdetése 2024. november …. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**Tóth János**

**jegyző**

**Általános indokolás**

A jubileumi díszoklevél alapításáról és adományozásának rendjéről szóló rendelet módosítás célja a jogosultsági feltételek módosítása annak érdekében, hogy több pedagógus legyen jogosult az elismerés átvételére.

**Részletes indokolás**

**1. §**

Csökkenti a jogosultsági feltételként meghatározott, a kerületben eltöltött szakmai munka időtartamát, továbbá kisebb pontosítást tartalmaz.

**2. §**

Hatályba léptető rendelkezést tartalmaz.