|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

**ELŐTERJESZTÉS**

**A Képviselő-testület 2024. november 20 - ai**

**rendes ülésére**

**Tárgy:**  Javaslat távmunka elrendelésére 2025. január 2. és 3. napján

**Készítette:**

Batóné Dr. Mácsai Gyöngyvér

Jegyzői Iroda vezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő- testület!**

Javaslom, hogy 2025. január 2. és 3. napján a Polgármesteri Hivatal összes munkatársa a munkavégzés iránti kötelezettségének távmunkavégzés keretében tegyen eleget az oktatási intézmények működéséhez igazodva, a közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről szóló 30/2012. (III. 7.) Korm. rendelet rendelkezéseinek figyelembe vételével.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2024. (XI.20.) határozata a Polgármesteri Hivatalban 2025. január 2. és 3. napján távmunka elrendeléséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a Polgármesteri Hivatal összes munkavállalója tekintetében – a közszolgálati tisztviselők munka- és pihenőidejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a távmunkavégzésről szóló 30/2012. (III. 7.) Korm. rendelet rendelkezéseinek figyelembe vételével – 2025. január 2. és 3. napján távmunkavégzést rendel el.
2. felhatalmazza a Jegyzőt a szükséges intézkedések megtételére.

**Felelős:** Tóth János jegyző

**Határidő:** 1. pont tekintetében2024. november 20.

1. pont tekintetében 2024. december 10.

Budapest, 2024. november 4.

Niedermüller Péter

polgármester