**Budapest Főváros VII. Kerület Erzsébetváros Önkormányzat Képviselő-testületének**

**…/2024. (XI.21.) önkormányzati rendelete**

**az erzsébetvárosi fiatalok részére nyújtott művészeti és sport támogatásokról, valamint az erzsébetvárosi fiatal tehetségek támogatásáról szóló 14/2022. (IV.13.) önkormányzati rendelet módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontjában meghatározott feladatkörében eljárva a következőket rendeli el:

**1. §**

Az erzsébetvárosi fiatalok részére nyújtott művészeti és sport támogatásokról, valamint az erzsébetvárosi fiatal tehetségek támogatásáról szóló 14/2022. (IV.13.) önkormányzati rendelet (a továbbiakban Rendelet) 2. § (2) bekezdésében a „60 000 Ft” szövegrész helyébe a „70 000 Ft” szöveg lép.

**2. §**

A Rendelet 2. § (3) bekezdés b) pontja helyébe a következő rendelkezés lép:

*(A fiatalok művészeti és sport támogatása iránti kérelemhez mellékelni kell:)*

„b) 16. életévét betöltött kérelmező esetén az érvényes diákigazolványának másolatát”

**3.§**

(1) A Rendelet 4. § (5) bekezdése helyébe a következő rendelkezés lép:

„(5) A támogatást az Önkormányzat előfinanszírozás formájában biztosítja, a támogatásra jogosult fiatallal vagy törvényes képviselőjével *(a továbbiakban: támogatott)* támogatási szerződést köt. A támogatás a támogatási időszakban használható fel, mely a (3) bekezdésben meghatározott döntés napját követő hónap első napjától számított tíz hónapig tart. A támogatási összeggel a támogatási szerződésben meghatározottak szerint, a támogatási időszakot követő 30 napon belül el kell számolni. Az elszámolás keretében csatolni kell a művészeti vagy sport foglalkozáson, nemzetközi versenyen vagy más nemzetközi szintű megmérettetésen való részvételt igazoló *bizonylatot*, művészeti támogatás esetén az eszközvásárlásról, bérlésről, karbantartásról szóló *bizonylatot*.”

(2) A Rendelet 4. §-a a következő (5a) bekezdéssel egészül ki:

„(5a) Amennyiben a benyújtott elszámolásból megállapítható, hogy a támogatott a támogatási célnak megfelelően, a támogatási időszak alatt használta fel a támogatás összegét, azonban az elszámolás formai vagy tartalmi követelményeinek teljes mértékben nem tudott eleget tenni, megfelelően alátámasztott indokkal támogatott méltányossági kérelmet nyújthat be az elszámolás elfogadására, amely alapján a szakiroda javaslatára a polgármester dönt az elszámolás elfogadásáról vagy elutasításáról.”

**4.§**

Ez a rendelet a kihirdetését követő napon lép hatályba és a kihirdetését követő második napon hatályát veszti.

**5.§**

E rendelet 3. §-ában foglalt rendelkezéseket a folyamatban lévő támogatások esetén is alkalmazni kell.

|  |  |
| --- | --- |
| **Tóth János** | **Niedermüller Péter** |
| **jegyző** | **polgármester** |

**Záradék**

A rendelet kihirdetése 2024. november …. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a www.erzsebetvaros.hu honlap szerkesztője részére.

**Tóth János  
 jegyző**

**Általános indokolás**

A rendelet módosítása kedvezőbb feltételeket biztosít a támogatás igénybe vevői számára, részben a támogatási összeg emelkedése, részben a méltányosság gyakorlásának lehetősége miatt az elszámolások benyújtása során. A rendelet módosítás emellett magasabb jogszabályi előírásoknak való megfelelőséget és kisebb pontosításokat tartalmaz.

**Részletes indokolás**

**1.§**

Meghatározza a művészeti és sport támogatás esetén nyújtható legmagasabb támogatási összeget.

**2.§**

A nemzeti köznevelésről szóló 2011. évi CXC. törvény rendelkezéseinek megfelelően tartalmazza a tanulói jogviszony igazolásának módját.

**3.§**

Kisebb fogalmi pontosítást tartalmaz.

A támogatás elszámolásának jóváhagyásával kapcsolatban a polgármester számára méltányossági jog gyakorlását biztosítja kisebb hiányosságok esetén.

**4-5.§**

Hatályba léptető és átmeneti rendelkezést tartalmaz.