**PARKOLÓHELY-MEGVÁLTÁSI SZERZŐDÉS**

amely létrejött egyrészről

**Budapest Főváros VII. kerület Erzsébetváros Önkormányzata**

Székhely: 1073 Budapest, Erzsébet krt. 6.

Törzskönyvi azonosító száma: 735704

KSH statisztikai számjele: 15735708-8411-321-01

Adóazonosító száma: 15735708-2-42

Képviseli: ……………………….polgármester,

a továbbiakban: Önkormányzat

másrészről:

Cégnév: …………………………………………….

Székhely: …………………………………………...

Cégjegyzékszám:………………………………….

Adószám: …………………………………………..

Képviseli: ………………………………………….

a továbbiakban Építtető

(együttesen a továbbiakban: Felek) között alulírott napon és helyen az alábbiak szerint:

1. Az Építtető a …….. helyrajzi számú, természetben a Bp. Főv. VII. kerület .… ..… ...................................… .............… …. szám alatt található ingatlanon …………….. rendeltetésű építési beruházást kíván megvalósítani (a továbbiakban: Építési Beruházás).

Az Önkormányzat Polgármesteri Hivatala Főépítészi és Vagyongazdálkodási Irodájával történt egyeztetés alapján a felek megállapították, hogy az Építési Beruházáshoz szükséges ……. számú parkolóhelyből ……… darab ...............… ....…………..… ....… ......… ....… .......… .................................. okból telken belül nem helyezhető el, melyről Építtető műszaki igazolást nyújtott be.

A parkolóhelyek és rakodóhelyek megváltásáról, közcélú parkolóhelyekről szóló Budapest Főváros VII. kerület Erzsébetváros Önkormányzata Képviselő-testületének 4/2019. (III.22.) számú önkormányzati rendelete (a továbbiakban: Rendelet) ilyen esetben lehetővé teszi a parkolóhely megváltást.

1. Felek megállapodnak abban, hogy az 1. pontban írt ……….. darab parkolóhely létesítését Építtető parkolóhely-megváltási díj megfizetésével teljesíti.
2. A parkolóhely-megváltási díj a Rendelet 4. § (1) bekezdése alapján:

parkolóhelyenként nettó………,-Ft + Áfa,

A 2. pontban írt ……….. darab parkolóhely létesítésére összesen:

nettó………….-Ft, + Áfa, azaz … forint + általános forgalmi adó, azaz

**bruttó ………….-Ft, azaz … forint.**

(Az általános forgalmi adót a mindenkor érvényes adótörvény szerint kell megállapítani és megfizetni).

1. Jelen szerződés szerinti parkolóhely-megváltási díjat a Rendelet 1. § (4) bekezdés g) pontja szerintibővítés esetén jelen szerződés megkötését követő 30 napon belül, a Rendelet 1. § (4) bekezdés h) pontja szerinti új építés esetén pedig az építési munka megkezdését követő 30 napon belül kell megfizetni.
2. Építtető … darab parkolóhely megváltása után darabonként nettó 100.000,- Ft + ÁFA, azaz nettó egyszázezer forint + általános forgalmi adó,

összesen: nettó …Ft + ÁFA, azaz nettó … forint + általános forgalmi adó,

**azaz bruttó ….-Ft, azaz … forint**

egyszeri szerződéskötési díjat igazoltan a szerződéskötésig megfizette, mely szerződéskötési díjjal a parkolóhely megváltási díj csökkenthető, kivéve a jelen szerződés 7. és 9. pontjaiban foglalt eseteket.

Az egyszeri szerződéskötési díjjal csökkentett parkolóhely megváltási díj:

nettó………….-Ft, + Áfa, azaz … forint + általános forgalmi adó, azaz

**bruttó ………….-Ft, azaz … forint.**

1. Építtető kötelezettséget vállal arra, hogy a jelen szerződés 3. pontjában meghatározott egyszeri parkolóhely-megváltási díj teljes összegét a 4. pontban írt határidőben az **Önkormányzat** …..-nél vezetett ………………….. számú számlájára befizeti, és a befizetés megtörténtét hitelt érdemlő igazolással az e-naplóba feltölti, az Önkormányzat Polgármesteri Hivatala Főépítészi és Vagyongazdálkodási Irodájának megküldi.
2. Építtető 15 napon belül írásban köteles tájékoztatni az Önkormányzatot – amennyiben az Építési Beruházás építéshatósági engedélyhez kötött – a szükséges építéshatósági engedély megszerzéséről, illetve az építési munka megkezdéséről. A bejelentéshez csatolni kell az építéshatósági engedély másolatát, illetve az építési napló kivonatát.

Amennyiben az Építtető ezen kötelezettségének határidőben nem tesz eleget, az a jelen szerződés 5. pontjában részletezett egyszeri szerződéskötési díj parkolóhely megváltási díjba történő beszámíthatóságának megszűnését eredményezi.

1. A parkolóhely-létesítési kötelezettség a szerződés megkötésével és a megváltási összeg megfizetésével minősül teljesítettnek, amelyről az Önkormányzat igazolást állít ki az Építtető részére. Építési engedélyezési, bejelentési és az építési beruházás megvalósításának megkezdéséhez szükséges egyéb hatósági eljárás során a pénzbeli megváltással teljesített parkolóhely-létesítés akkor vehető figyelembe, ha arra az Építtető az Önkormányzattal szerződést kötött. Egyéb hatósági eljárásokban, így különösen használatbavételi engedélyezési vagy bejelentési eljárásban, továbbá működési engedélyezés és telephely létesítésére irányuló bejelentés tudomásulvétele iránti eljárásban a parkolóhely-létesítés figyelembevételének további feltétele jelen szerződés szerinti fizetési kötelezettségnek az Építtető általi teljesítése és az erről kiállított, fent említett igazolás benyújtása.
2. Jelen szerződés hatályát veszti, amennyiben - építéshatósági engedélyhez kötött építési beruházás esetén - az Építtető a szerződés megkötésétől számított 1 éven belül nem értesíti az Önkormányzatot a szükséges építéshatósági engedély megszerzéséről vagy az építési engedély hatálya alatt, engedély nélkül végezhető új építés esetén pedig legkésőbb a szerződés megkötésétől számított 4 éven belül nem értesíti az Önkormányzatot az építési munka megkezdéséről. Ez esetben az Önkormányzatot a szerződés 5. pontjában részletezett és már megfizetett egyszeri szerződéskötési díj véglegesen megilleti, az nem igényelhető vissza vagy írható jóvá a parkolóhely-megváltási díj későbbi megfizetése esetén sem.
3. Az Építtető személyében történő változásról annak tudomására jutásától számított 30 napon belül az Önkormányzatot tájékoztatni kell. A szerződésben biztosított kedvezményt a megváltási összeg megfizetése után az Építtető jogutódjaként az 1. pontban említett ingatlan mindenkori tulajdonosa is felhasználhatja, azzal a kikötéssel, hogy a szerződésben biztosított kedvezményeket csak egyszer lehet igénybe venni. A megváltási összeg megfizetése előtt az Építtető személyének változása miatti jogutódlás esetén az új építtető a szerződésben biztosított kedvezményt csak a szerződés átruházása után használhatja fel, amelyhez az Önkormányzat előzetes írásbeli hozzájárulása szükséges. Erről kérelmet kell benyújtani, melyről az Önkormányzat dönt.
4. Az Építtető tudomásul veszi, hogy azon ingatlanok (az azokból, vagy azokon esetlegesen kialakítandó önálló ingatlanokat is ideértve) mindenkori tulajdonosai és használói részére, amelyek tekintetében 2024. december 31. napját követően parkolóhely-megváltásra irányuló szerződés jön létre, külön önkormányzati rendeletben részletezettek szerinti kedvezményes közterületi várakozási hozzájárulás nem adható. Bővítés esetén az ingatlanon a bővítés előtt meglévő önálló rendeltetési egységekre ez a korlátozás nem vonatkozik. Az ebből esetlegesen származó többletköltség, értékcsökkenés vagy egyéb igény nem érvényesíthető az Önkormányzattal szemben a későbbiekben sem az Építtető, sem harmadik fél által. Az Építtető vállalja, hogy ezen korlátozásról az ingatlan tulajdonjogának bármilyen jogcímen történő átruházása esetén a szerző felet tájékoztatja és őt is kötelezi ugyanerre a további tulajdonszerzők irányában. Ennek elmulasztása esetén az Építtető köteles mentesíteni az Önkormányzatot harmadik személyek ezzel kapcsolatos igényei alól.
5. Építtető képviselője az államháztartásról szóló törvény végrehajtásáról rendelkező 368/2011. (XII. 31.) számú Korm. rendelet 50. § (1a) bekezdésével összhangban kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősül. Az ezzel kapcsolatos változásról Építtető az Önkormányzatot köteles értesíteni.
6. A jelen szerződésben nem szabályozott kérdésekben a jogszabályi előírások, így különösen a Rendelet és a Polgári Törvénykönyvről szóló 2013. évi V. törvény (Ptk.) vonatkozó rendelkezései az irányadók.
7. Felek a jelen szerződést annak elolvasása után, mint akaratukkal mindenben megegyezőt írják alá.

Budapest, ...............................................

|  |  |
| --- | --- |
| …………….………………………………  **Budapest Főváros VII. kerület Erzsébetváros Önkormányzata** | ……………………………………………….  **Építtető** |
| ***Jogilag ellenőrizte:***  …………………………………  **jegyző**  Pénzügyi ellenjegyző:  …………………………  **Pénzügyi Iroda vezetője** |  |