|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter Polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2024. november 20 - ai**

**rendes ülésére**

**Tárgy:** Javaslat a jubileumi díszoklevél alapításáról és adományozásának rendjéről szóló 38/2021. (IX.15.) önkormányzati rendelet módosítására – a jogosultsági feltételek bővítésére

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

A jubileumi díszoklevél alapításáról és adományozásának rendjéről szóló 38/2021. (IX.15.) önkormányzati rendelet megalkotásával a Képviselő-testület a kerület életében meghatározó, a nevelés-oktatás területén tevékenységet folytató pedagógusok életpályája és szakmai munkájának elismerésére díszoklevelet alapított, amelyhez anyagi elismerést is nyújt.

A díszoklevél iránt kérelmet nyújthat be azon a kerületben lakóhellyel vagy tartózkodási hellyel rendelkező, vagy a kerületben legalább 30 éves szakmai munkát folytató óvodapedagógus, tanító vagy tanár, aki pedagógus diplomáját 50, 60, 65, 70 vagy 75 évvel ezelőtt szerezte. A díszoklevél adományozására irányuló kérelmet minden év január 10. és március 10. között lehet benyújtani.

A 2021-ben megalkotott rendelet a korábbi években kialakult gyakorlat alapján határozta meg a jogosultsági feltételeket, amelyet indokolt felülvizsgálni. Napjainkban egyre kevésbé jellemző, hogy az emberek évtizedeket töltsenek el ugyanazon munkahelyen, így a kerületben eltöltött 30 év szakmai munka feltételének sajnos volt, aki kevéssel, de nem tudott megfelelni.

Mivel a kérelmezők száma sajnálatos módon az elmúlt években csökkent, javaslom hogy a pedagógus pályán dolgozók szakmai megbecsülésének biztosítása érdekében a kerületben eltöltött 30 év időtartamot 20 év időtartamra csökkentse a Képviselő-testület.

Az előterjesztés mellékletét képező rendelet-tervezetben ennek megfelelően teszek javaslatot a 2. § (1) bekezdésének módosítására, amely ezen kívül egy kisebb pontosítást is tartalmaz. A változások a rendelet-tervezetben dőlt betűvel olvashatóak.

A Képviselő-testület hatáskörét a Magyarország helyi önkormányzatairól szóló 2011. évi CLXXXIX. törvény 42. § 1. pontja állapítja meg, mely szerint a Képviselő-testület hatásköréből nem ruházható át a rendeletalkotás.

Kérem a Tisztelt Képviselő-testületet az előterjesztés megtárgyalására és a rendelet tervezet elfogadására.

**Hatásvizsgálat**

Budapest Főváros VII. Kerület Erzsébetváros Önkormányzata Képviselő-testületének a jubileumi díszoklevél alapításáról és adományozásának rendjéről szóló 38/2021. (IX.15.) önkormányzati rendelete módosításának várható hatásai a jogalkotásról szóló 2010. évi CXXX. törvény 17. §-a szerint:

1. **A jogszabály társadalmi, gazdasági, költségvetési hatásai**

A rendelet módosítás társadalmi hatása abban mérhető, hogy a jogosultsági feltételek szélesítésének köszönhetően többen lehetnek jogosultak a támogatásra, a költségvetési hatás a többlet támogatások tekintetétben minimális, gazdasági hatása nincs.

1. **A jogszabály környezeti és egészségi következményei**

A rendelet módosításának környezeti, egészségi hatása nincs.

1. **A jogszabály adminisztratív terheket befolyásoló hatásai**

A rendelet módosításának nincs adminisztratív terheket befolyásoló hatása.

1. **A jogszabály megalkotásának szükségessége, a jogalkotás elmaradásának várható következményei**

A rendeletmódosítás elmaradásának nincsenek várható következményei.

1. **A jogszabály alkalmazásához szükséges személyi, szervezeti, tárgyi és pénzügyi feltételek**

A szükséges személyi, szervezeti, tárgyi és pénzügyi feltételek rendelkezésre állnak.

Budapest, 2024. október 25.

Niedermüller Péter

polgármester

**Melléklet**:

Rendelettervezet a jubileumi díszoklevél alapításáról és adományozásának rendjéről szóló 38/2021. (IX.15.) önkormányzati rendelet módosításáról