|  |
| --- |
| **Budapest Főváros VII. kerület Erzsébetváros Önkormányzata**  **Molnár István alpolgármester** |

Iktatószám:

Napirendi pont: ….

Előterjesztve:

Városüzemeltetési Bizottság

**ELŐTERJESZTÉS**

**A Képviselő-testület 2024. november 20 - ai rendes**

**ülésére**

|  |  |
| --- | --- |
| **Tárgy:** | Javaslat a 2024. évi Tiszta utca, rendes ház pályázaton 26-47. helyezést elért Társasházak jutalmazásának kezdeményezésére |

**Készítette:**

Molnár István

alpolgármester

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata Képviselő-testülete a „Tiszta utca, rendes ház” pályázat létrehozásáról szóló 19/2022. (IV. 13.) önkormányzati rendelete (továbbiakban Rendelet) 2. § (2) bekezdése alapján Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottsága (a továbbiakban: Városüzemeltetési Bizottság) jogosult a pályázattal kapcsolatos döntések meghozatalára. A Rendelet 2. § (2) bekezdése az alábbiak szerint rendelkezik:

„*A pályázati felhívás tartalmát (a pályázat egyéb feltételeit, a pályázat benyújtásának feltételeit, az együttműködés feltételeit), a bonyolítás, helyszíni ellenőrzés, értékelés és díjazás szabályait ezen rendelet keretei között a Bizottság határozza meg. A Bizottság dönt a pályázat eredményének megállapításáról, a pályázók részére nyújtandó díjak összegéről.”*

A Városüzemeltetési Bizottság 136/2024. (III. 19.) döntése (1. melléklet) alapján a „Tiszta utca, rendes ház 2024. pályázat” meghirdetésre került.

A benyújtott érvényes pályázatok száma 47 db a Városüzemeltetési Bizottság 220/2024. (VI.19.) határozata szerint, mely az előterjesztés 2. mellékletét képezi.

Eredményes pályázatot benyújtó társasházak listája:

|  |  |  |  |
| --- | --- | --- | --- |
| **Sorszám** | **Pályázó** | **Sorszám** | **Pályázó** |
| 1 | Wesselényi u. 69. Társasház | 25 | Hernád u. 19. Társasház |
| 2 | Murányi u. 25. Társasház | 26 | Hernád u. 30. Társasház |
| 3 | Wesselényi u. 61. Társasház | 27 | Munkás u. 11. Társasház |
| 4 | Peterdy u. 37. Társasház | 28 | Hevesi Sándor tér 2. Társasház |
| 5 | Hársfa u. 40. Társasház | 29 | Garay u. 23. Társasház |
| 6 | Péterfy Sándor u. 15. Társasház | 30 | Thököly út 22. Társasház |
| 7 | Dembinszky u. 37. Társasház | 31 | Dembinszky u. 52. Társasház |
| 8 | Garay u. 34. Társasház | 32 | Rózsa u. 3. Társasház |
| 9 | Garay u. 42. Társasház | 33 | Rottenbiller u. 30 . Társasház |
| 10 | Hernád u. 11. Társasház | 34 | Dohány u. 94. Társasház |
| 11 | István u. 19. Társasház | 35 | Bethlen Gábor u. 43. Társasház |
| 12 | Murányi u. 36. Társasház | 36 | Péterfy Sándor u. 31. Társasház |
| 13 | Murányi u. 38. Társasház | 37 | Szövetség u. 29-31. Társasház |
| 14 | Nefelejcs u. 17. Társasház | 38 | Szövetség u. 27. Porta Nova Társasház |
| 15 | Nefelejcs u. 22. Társasház | 39 | Bethlen Gábor u. 9. Társasház |
| 16 | Nefelejcs u. 23. Társasház | 40 | Marek József utca 22. Társasház |
| 17 | Péterfy S. u. 36. Társasház | 41 | Hernád u. 35. Társasház |
| 18 | Thököly út 27. Társasház | 42 | Barcsay u. 11. Társasház |
| 19 | Rottenbiller u. 54. Társasház | 43 | Damjanich u. 52. Társasház |
| 20 | Hernád u. 25. Társasház | 44 | Murányi u. 61. Társasház |
| 21 | Szövetség u. 5-7. Társasház | 45 | Izabella u. 12. Társasház |
| 22 | Rottenbiller u. 12. Társasház | 46 | Rózsa u. 22 Társasház |
| 23 | Izabella u. 2. Társasház | 47 | Thököly út 13. Társasház |
| 24 | Almássy tér 3. Társasház |  |  |

A fenti táblázatban 1-47. sorszámmal feltüntetett Társasházak esetében az együttműködési időszak 2024. december 31. napjáig tart, valamint a többletfeladatot vállalt Társasházak 2025. január 20. napjáig nyújthatják be a többletfeladatok elvégzésére vonatkozó beszámolójukat. Az együttműködési időszakban havi rendszerességű pontozás történik, az elért havi és a többletfeladatokért járó összesen elért pontszámok alapján kerül sor az eredményességi sorrend megállapítására, előreláthatóan 2025. februárjában.

A Rendelet 1. § (4) bekezdése alapján, összhangban a pályázati felhívással (3. melléklet), a pályázat keretében legtöbbet tevő, legtöbb pontszámot elérő összesen 25 pályázó részére nyújt Erzsébetváros Önkormányzata díjazást.

Rendelet 1. § (4) bekezdése: „*A pályázat keretében legtöbbet tevő, legtöbb pontszámot elérő összesen 25 db társasház és lakásszövetkezet részére az Önkormányzat a költségvetésben rendelkezésre álló keretösszeg mértékéig díjazást nyújt. Az átadásra kerülő összeg meghatározása a személyi jövedelemadó törvény előírásai figyelembevételével történik.”*

A pályázati felhívásban az alábbi elvi díjazási táblázat szerepel tájékoztatásul a 25 legjobban teljesítő Pályázó részére azzal, hogy holtverseny kialakulása esetén változhatnak az összegek:

|  |  |
| --- | --- |
| **elért pontszámok alapján eredményességi sorrend** | **Bruttó díj összege** |
| 1 | 820 000,-Ft |
| 2 | 795 000,-Ft |
| 3 | 770 000,-Ft |
| 4 | 745 000,-Ft |
| 5 | 720 000,-Ft |
| 6 | 695 000,-Ft |
| 7 | 670 000,-Ft |
| 8 | 645 000,-Ft |
| 9 | 620 000,-Ft |
| 10 | 595 000,-Ft |
| 11 | 570 000,-Ft |
| 12 | 545 000,-Ft |
| 13 | 520 000,-Ft |
| 14 | 495 000,-Ft |
| 15 | 470 000,-Ft |
| 16 | 445 000,-Ft |
| 17 | 420 000,-Ft |
| 18 | 395 000,-Ft |
| 19 | 370 000,-Ft |
| 20 | 345 000,-Ft |
| 21 | 320 000,-Ft |
| 22 | 295 000,-Ft |
| 23 | 270 000,-Ft |
| 24 | 245 000,-Ft |
| 25 | 220 000,-Ft |
| Összesen: | 13 000 000,-Ft |

A benyújtott pályázatok nagy száma okán és a fent leírtak alapján, 2024. évben 22 eredményes pályázatot benyújtó és az együttműködési időszakban részt vevő Pályázó nem részesülhet díjazásban.

Célszerű lenne a jelzett 22 Pályázó részére erőfeszítésük elismeréseként jutalmazást biztosítani bruttó 2.200.000,-Ft összegben, melynek jutalmazottak részére történő elosztására vonatkozó jogkört a Városüzemeltetési Bizottság gyakorolná.

Budapest Főváros VII. kerület Erzsébetváros Önkormányzata Képviselő-testületének Budapest Főváros VII. kerület Erzsébetváros Önkormányzata 2024. évi költségvetéséről szóló 6/2024. (II.21.) önkormányzati rendelete 13. § (3) bekezdése alapján a „ A Képviselő-testület a Városüzemeltetési Bizottságra ruházza át a „7306 Központilag kezelt közrendvédelmi, környezetvédelmi pályázatok és feladatok” címen tervezett előirányzatok feletti rendelkezés jogát. A döntés alapján a költségvetési rendelet- módosításáról a 12. § (8) bekezdés 1) pontja szerint a polgármester gondoskodik.”

A Rendelet alapján a Városüzemeltetési Bizottság dönt az együttműködési időszakot és a többletfeladatokkal kapcsolatos beszámolók Pályázók általi benyújtását követően az eredmény megállapításáról, a díjak összegéről.

Javasolom, hogy Budapest Főváros VII. kerület Erzsébetváros Önkormányzata Képviselő-testülete biztosítson 2.200.000 Ft összeget a 2024. évi Tiszta utca, rendes ház pályázatban 26-47. helyezést elért Társasházak jutalmazására, annak érdekében, hogy a legjobb eredményt elérő 25 Pályázón felüli 22 eredményes pályázatot benyújtó és az együttműködési időszakban részt vevő Pályázó részesüljön anyagi elismerésben, jutalmazásban.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**HATÁROZATI JAVASLAT**

**Budapest Főváros VII. Kerület Erzsébetváros Önkormányzata Képviselő-testületének …/2024. (XI. 20.) határozata a 2024. évi „Tiszta utca, rendes ház” pályázaton 26-47. helyezést elért Társasházak jutalmazásának kezdeményezéséről**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. Budapest Főváros VII. kerület Erzsébetváros Önkormányzata 2024. évi költségvetéséről szóló 6/2024. (II.21.) önkormányzati rendeletében a 7306 Központilag kezelt közrendvédelmi, környezetvédelmi pályázatok és feladatok cím új, „2024. évi Tiszta utca, rendes ház pályázat 26-47. helyezettek jutalmazása” soron 2.200.000,-Ft összeget biztosít átcsoportosítással a 7201 Központilag kezelt ágazati feladatok cím Rendkívüli önkormányzati kiadások biztosítása soráról annak érdekében, hogy a 2024. évi Tiszta utca, rendes ház pályázatban a legjobb eredményt elérő 25 Pályázón felüli eredményes pályázatot benyújtó és az együttműködési időszakban részt vevő 22 Pályázó is részesüljön anyagi elismerésben, jutalmazásban.
2. felhatalmazza a Városüzemeltetési Bizottságát a 26-47. helyezettek részére jutalmazás meghatározására a határozat 1. pontjában meghatározott előirányzat terhére.

**Felelős:** Niedermüller Péter polgármester

**Határidő:** 1. pont tekintetében 2024. november 20.

1. pont tekintetében 2025. február 28.

Budapest, 2024. november 7.

Molnár István

alpolgármester

Melléklet:

Az előterjesztés melléletei:

1. előterjesztés melléklet: Budapest Főváros VII. kerület Erzsébetváros Önkormányzata Városüzemeltetési Bizottságának 136/2024. (III. 19.) döntése
2. előterjesztés melléklet: 47 pályázat eredményességére vonatkozó 220/2024. (VI.19.) VÜB döntés
3. előterjesztés melléklet: pályázati felhívás
4. előterjesztés melléklet: Tiszta utca, rendes ház” pályázat létrehozásáról szóló 19/2022. (IV.13.) önkormányzati rendelet