|  |
| --- |
| **Budapest Főváros VII. kerület Erzsébetváros Önkormányzata**  **Molnár István alpolgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2024. november 20 - ai**

**rendes ülésére**

**Tárgy:**  Javaslat irányelvek elfogadására a társasházi pályázati rendszer átalakításához

**Készítette:**

Molnár István

alpolgármester

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Jelenleg Budapest Főváros VII. kerület Erzsébetváros Önkormányzata Képviselő-testületének (a továbbiakban: Képviselő-testület) a társasházaknak nyújtható felújítási támogatásról szóló 7/2016. (II.18.) önkormányzati rendelete (a továbbiakban: rendelet) van hatályban.

Fontosnak tartom, hogy minden ciklus elején áttekintsük a megelőző évi pályázati kiírásainkat, kövessük a változásokat, a lakosság irányából érkező és a fejlődést elősegítő-, megvalósítható kéréseket befogadjuk. A közös képviselőkkel, a hivatal és az illetékes szakiroda munkatársaival történt egyeztetéseket követően a határozati javaslatban szereplő javaslatokat teszem a 2025. évi társasházi pályázatokkal kapcsolatban.

**Indoklás:**

Az alábbi irányelvek elfogadásával a Társasházak részére a pályázás lehetősége még elérhetőbbé válna:

* A pályázatok benyújtására nyitva álló időtartam módosításával szélesebb időintervallum állna rendelkezésre. A benyújtási határidő ezidáig szeptember 15. volt,
* Ezidáig 1 naptári évben 1 társasház 1 felújítási munkára nyújthatott be pályázatot. Az irányelv megváltoztatásával a benyújtható pályázatok száma módosulna úgy, hogy 1 rendeltetést gátló pályázat mellett 1 általános felújítási munkával is pályázati lehetőséget biztosítanánk a Társasházaknak,
* A támogatható munkák köre szélesebbé válna, amely felújítási munka (további kapuzár felszerelése) elvégzésével a lakók biztonsága növekedne,
* Gázhálózati felújításhoz tartozó gázóra fel-lesszerelés költsége nem volt elszámolható, azonban ennek díja is jelentős költséget ró a lakosságra, és a munka elvégzsének hiányában a gázszolgáltatás még nem visszaállítható,
* Ezidáig valamennyi támogatás utófinanszírozás formában volt elérhető. A módosítással a nagyobb volumenű munkák esetén a támogatás egy része előlegként is elérhető, így a Társasházak a felújítási munka ellenértékének kivitelező vállalkozó részére történő megfizetése ütemezhetővé válna.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására!

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2024. (XI.20.) határozata irányelvek elfogadásáról a társasházi pályázati rendszer átalakítása tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az alábbi irányelveket elfogadja, és a társasházaknak nyújtható felújítási támogatásról szóló 7/2016. (II.18.) önkormányzati rendelet alapján a 2025. évtől elfogadásra kerülő pályázati kiírásokban ezen irányelvek alkalmazandóak.

* pályázatok benyújtása **február 15. és szeptember 30. között** lehetséges;
* egy társasház **2 munkanemre** is pályázhat, melyek közül az egyik lehet a rendeltetés-gátló vagy mindkettő általános típusú;
* a pályázható elemek közé bekerül a **„kapu-megerősítés/kapuzár-megerősítés”**.
* a gázszolgáltatásból kizárt házak pályázatánál az önrészbe gázóránként maximum 50.000,- forint **le- és felszerelési költség** beszámítható;
* 10 millió forint feletti munka esetén az önkormányzat az általa biztosított **támogatás 50 %-át** – a sikeres pályázat és a szerződés megkötése után – **előlegként** a társasház rendelkezésére bocsájtja.

**Felelős:** Molnár István alpolgármester

**Határidő:** 2024. novmber 20.

Budapest, 2024. november 11.

**Molnár István**

alpolgármester

Előterjesztés melléklete:

Társasházi pályázati rendszer átalakításának közös képviselők általi támogatása