|  |
| --- |
| **Budapest Főváros VII. kerület Erzsébetváros Önkormányzata**  **Lajos Béla Képviselő** |

Iktatószám:

Napirendi pont: ….

**ELŐTERJESZTÉS**

**A Képviselő-testület 2024. november 20 - ai**

**rendes ülésére**

**Tárgy:** Javaslat a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendelet módosítására – a parkolási kedvezményekre vonatkozóan

**Készítette:**

Lajos Béla

képviselő

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

A Képviselő-testület október 22-én olyan rendeletet fogadott el, ami sérti az alaptörvényt és több ponton is szembemegy a lakosság akaratával. Szemben Terézváros, október 31-én elfogadott rendeletével, ami ugyan az erzsébetvárosi rendelet mintájára készült, de néhány módosítással elérték, hogy ne sértsék az alaptörvényt, illetve figyelembe vegyék a lakosság véleményét. Ezért javaslom, hogy Erzsébetváros is kövesse Terézváros példáját, és ne kezdje el támogatni jövőre a különösen szennyező lakásonkénti 2. autók parkolását, illetve nyújtson kevesebb támogatást a például az erzsébetvárosi trolibusz közlekedésnek oly sok gondot okozó nagyméretű autók parkolására.

Fentiek figyelembevételével indokolt, és javasolt az Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendelet módosítására irányuló rendelet további módosítása.

A Képviselő-testület hatáskörét a Magyarország helyi önkormányzatairól szóló 2011. évi CLXXXIX. törvény 42. § 1. pontja állapítja meg, mely szerint a Képviselő-testület hatásköréből nem ruházható át a rendeletalkotás.

Kérem a Tisztelt Képviselő-testületet az előterjesztés megtárgyalására és a rendelettervezet elfogadására.

**Hatásvizsgálat**

Budapest Főváros VII. Kerület Erzsébetváros Önkormányzata Képviselő-testületének Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendelet módosításának várható hatásai a jogalkotásról szóló 2010. évi CXXX. törvény (a továbbiakban Jat.) 17. §-a szerint:

**1. A jogszabály társadalmi, gazdasági, költségvetési hatásai**

A rendelet módosításával várhatóan jelentősen csökken a kerület parkolóhely-terhelése, valamint a befizetett várakozási díjak Erzsébetváros Önkormányzatának bevételnövekedést jelentenek.

**2. A jogszabály környezeti és egészségi következményei**

A rendelet módosításával a kerület lakosainak környezeti, egészségi körülményei javulni fognak.

**3. A jogszabály adminisztratív terheket befolyásoló hatásai**

A rendelettervezet elfogadásával az EVIN Nonprofit Zrt. parkolási ügyfélszolgálatának adminisztratív terhei várhatóan növekedni fognak.

**4. A jogszabály megalkotásának szükségessége, a jogalkotás elmaradásának várható következményei**

A rendelet módosításának elmaradása hátráltatja a kerület közterületeinek megújulását, humanizálását, továbbá állandósítja a forgalmi dugókat.

A rendeletmódosítás elmaradása az Önkormányzatra nézve negatív jogkövetkezménnyel nem jár, jogsértést nem okoz.

**5. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi és pénzügyi feltételek biztosítottak.

Budapest, 2024. november 4.

Lajos Béla

önkormányzati képviselő

Melléklet:

Rendelettervezet Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendelet módosítására