|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

**ELŐTERJESZTÉS**

**A Képviselő-testület 2024. november 20 - ai**

**rendes ülésére**

**Tárgy:**  Javaslat az EVIKINT Kft. könyvvizsgálójának kinevezésére

**Készítette:**

dr. Jávori Péter

Városüzemeltetési Iroda vezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Az Önkormányzat 100 %-os tulajdonát képező EVIKINT Intézményi Műszaki Gondnoki és Településüzemeltetési Korlátolt Felelősségű Társaság, a továbbiakban: EVIKINT Kft. (székhely: 1077 Budapest, Wesselényi u. 69. fsz. U-7.; Cg.01-09-990216, adószám: 24095275-2-42, ügyvezető: Nagy Zoltán) könyvvizsgálójának megbízatása 2024. május 31. napjával lejárt. Az EVIKINT Kft. beszerzési szabályzatának 6. f) pontjára tekintettel, könyvvizsgálat esetén mellőzhető a három árajánlat bekérése (előterjesztés 1. melléklet). Az EVIKINT Kft. tevékenysége és referenciái miatt az "AUDITAX - 4J" Könyvizsgáló, Adószakértő és Közgazdasági Tanácsadó Korlátolt Felelősségü Társaság (székhely: 3529 Miskolc, Perczel Mór utca 26. Fsz. 3. ajtó, Cg: 05-09-005628, adószám: 11446011-2-05, ügyvezető: Juhász Imre ) felkérése mellett döntött (előterjesztés 2-3. melléklet).

Az "AUDITAX - 4J" az általa beküldött árajánlat szerint az EVIKINT Kft. könyvvizsgálói feladatait 550.000 Ft + áfa / üzleti év megbízási díjért vállalja. Az árajánlat beérkezéséről az EVIKINT Kft. Felügyelő Bizottsága tájékoztatást kapott és azt elfogadta (előterjesztés 4. melléklet).

Javaslom az "AUDITAX - 4J"-vel történő szerződéskötést 2025. május 31. napjáig 550.000 Ft + áfa / üzleti év díjazás ellenében.

A Képviselő-testület döntési jogköre Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló, Budapest Főváros VII. kerület Erzsébetváros Önkormányzata Képviselő-testületének 11/2012. (III. 26.) önkormányzati rendelete 15. § (2) bek. d) pontján alapul:

*„A Képviselő-testület dönt a 100%-ban az Önkormányzat közvetlen tulajdonában lévő gazdasági társaság, könyvvizsgálójának kinevezéséről és felmentéséről, valamint díjazása megállapításáról.”*

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő- testületének ….../2024. (XI.20.) határozata az EVIKINT Intézményi Műszaki Gondnoki és Településüzemeltetési Korlátolt Felelősségű Társaság könyvvizsgálójának kinevezéséről, díjazásának megállapításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. az Önkormányzat 100%-os tulajdonában álló EVIKINT Intézményi Műszaki Gondnoki és Településüzemeltetési Korlátolt Felelősségű Társaság könyvvizsgálói feladatainak elvégzésével **2025. május 31. napjáig terjedő időszakra** az **"AUDITAX - 4J" Könyvizsgáló, Adószakértő és Közgazdasági Tanácsadó Korlátolt Felelősségü Társaságot** (székhely: 3529 Miskolc, Perczel Mór utca 26. Fsz. 3. ajtó, Cg: 05-09-005628, adószám: 11446011-2-05, Magyar Könyvvizsgálói Kamara nyilvántartási száma 003991, ügyvezető: Juhász Imre) **bízza meg és díjazását 550.000 Ft + áfa/üzleti év összegben állapítja meg**.

2. felkéri az EVIKINT Kft. ügyvezetőjét, hogy a könyvvizsgálóval kösse meg a megbízási szerződést, valamint gondoskodjon a társaság létesítő okiratának módosításáról és a cégbíróság felé történő változás-bejelentési eljárás megindításáról.

3. felhatalmazza a Polgármestert a létesítő okirat aláírására.

**Felelős:** 1. és 3. pont tekintetében Niedermüller Péter polgármester,

2. pont tekintetében Nagy Zoltán ügyvezető

**Határidő:** 1. pont tekintetében 2024. november 20.,

2-3. pont tekintetében 2024. december 15.

Budapest, 2024. november 7.

**Niedermüller Péter**

**polgármester**

Előterjesztés mellékletei:

1. melléklet: EVIKINT Kft. beszerzési szabályzata

2. melléklet: "AUDITAX - 4J"Kft. cégkivonata

3. melléklet: "AUDITAX - 4J" Kft. szerződéstervezet/árajánlat

4. melléklet: EVIKINT Kft. Felügyelő Bizottságának nyilatkozata