|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2024. november 20 - ai**

**rendes ülésére**

**Tárgy:** Javaslat Budapest Főváros VII. kerület Erzsébetváros Önkormányzata Képviselő-testületének a FECSKE szolgáltatásról szóló 44/2022. (X.19.) önkormányzati rendelet módosítására - szolgáltatási díjjal kapcsolatos méltányosság gyakorlására

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**Tisztelt Képviselő testület!**

Budapest Főváros VII. Kerület Erzsébetváros Önkormányzata azzal a céllal hozta létre a FECSKE szolgáltatást, hogy a fogyatékkal élő személyeket gondozó családok mindennapi életvitelét megkönnyítse, hozzájáruljon a társadalmi elszigeteltség enyhítéséhez, a családtagok munkaerő-piaci részvételének erősítéséhez és az esélyegyenlőség elősegítéséhez.

A Bischitz Johanna Integrált Humán Szolgáltató Központ *(továbbiakban: Humán Szolgáltató)* a szolgáltatás keretében biztosítja a fogyatékkal élő személyek, valamint a fogyatékkal élő gyermekeket nevelő, gondozó családok részére a képzett szakembereik általi kísérést és otthoni felügyeletet, szem előtt tartva, hogy ezzel tehermentesítsék azon családokat, akik fogyatékkal élő személyeket saját otthonukban gondoznak.

A Humán Szolgáltató igazgatója 2024. október 28. napján kelt levelével a FECSKE szolgáltatásról szóló 44/2022. (X.19.) önkormányzati rendelet (a továbbiakban: Rendelet) módosítására tett javaslatot az alábbi indoklással:

*„A szolgáltatás óradíja 600.-Ft, mely némely esetben még így is meghaladja az érintett családok anyagi kereteit, ezért szolgáltatás igénybevételénél a rászoruló családok esetében – indokolt esetben, anyagi helyzetük okán – szükséges lenne intézményvezetői méltányosság lehetőségének biztosítása”*

Igazgató Asszony levelét jelen előterjesztés 1. melléklete tartalmazza.

Fentiek alapján javaslom, hogy a szolgáltatási díjjal kapcsolatos intézményvezetői méltányosság lehetősége bekerüljön a Rendeletbe.

A Képviselő-testület hatáskörét a Magyarország helyi önkormányzatairól szóló 2011. évi CLXXXIX. törvény 42. § 1. pontja állapítja meg, mely szerint a Képviselő-testület hatásköréből nem ruházható át a rendeletalkotás.

Kérem a Képviselő-testületet az előterjesztés megtárgyalására és a csatolt rendelet-tervezet elfogadására.

**Hatásvizsgálat**

Budapest Főváros VII. Kerület Erzsébetváros Önkormányzat Képviselő-testületének a FECSKE szolgáltatásról szóló 44/2022. (X.19.) önkormányzati rendelet módosításának várható hatásai a jogalkotásról szóló 2010. évi CXXX. törvény 17. §-a szerint:

**1. A jogszabály társadalmi, gazdasági, költségvetési hatásai**

A rendelet módosításával az Önkormányzat lehetővé teszi, hogy azok a nehéz anyagi helyzetben lévő, fogyatékkal élő személyeket nevelő, gondozó családok is igénybe tudják venni a szolgáltatást, akiknek a szolgáltatási díj megfizetése nehézséget okoz.

**2. A jogszabály környezeti és egészségi következményei**

A rendelet végrehajtásának nincs a környezetre vagy az egészségre gyakorolt közvetlen hatása.

**3. A jogszabály adminisztratív terheket befolyásoló hatásai**

A rendelet módosítása nem eredményez többlet adminisztratív feladatokat.

**4. A jogszabály megalkotásának szükségessége, a jogalkotás elmaradásának várható következményei**

A jogalkotás szükségességét indokolja, hogy az Önkormányzat önként vállalt feladataként biztosított FECSKE szolgáltatást abban az esetben is igénybe tudják venni a szolgáltatásra jogosultak, ha a szolgáltatási díj összegének megfizetését jövedelmi helyzetük miatt nem tudják vállalni, illetve annak megfizetése aránytalanul nagy terhet jelentene számukra.

A rendeletmódosítás elmaradása jogszabálysértést nem okoz.

**5. A jogszabály alkalmazásához szükséges személyi, szervezeti, tárgyi és pénzügyi feltételek**

A rendeletmódosítás többlettárgyi feltételt, valamint többlet pénzügyi forrást nem igényel.

Budapest, 2024. október 30.

**Niedermüller Péter**

**polgármester**

Mellékletek:

1. melléklet: Bischitz Johanna Integrált Humán Szolgáltató Központ igazgatójának levele

2. melléklet: Rendelettervezet a FECSKE szolgáltatásról szóló 44/2022. (X.19.) önkormányzati rendelet módosításáról