**Budapest Főváros VII. kerület Erzsébetváros Önkormányzata Képviselő-testületének …/2024. (…) önkormányzati rendelete**

**Budapest Főváros VII. Kerület Erzsébetváros Önkormányzata Képviselő-testületének egyes helyi adórendeleteinek módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (1) bekezdés h) pontjában meghatározott feladatkörében eljárva, a helyi adókról szóló 1990. évi C. törvény 1. § (1) és (2) bekezdésének felhatalmazása alapján az egyes helyi adórendeleteinek módosításáról a következőket rendeli el:

**1. §**

Budapest Főváros VII. kerület Erzsébetváros Önkormányzatának az építményadóról szóló 12/1996. (IV.26.) önkormányzati rendelete 4. § (3) bekezdése helyébe a következő rendelkezés lép:

*„(3) Az adó általános mértéke - a (4) bekezdésben foglalt kivétellel – 2900,- Ft/m2”*

**2. §**

Budapest Főváros VII. kerület Erzsébetváros Önkormányatának a telekadóról szóló 16/2001. (IV.20.) önkormányzati rendelete 5. § (2) bekezdése helyébe a következő rendelkezés lép:

*„(2) Az adó mértéke 520,- Ft/m2”*

**3. §**

Ez a rendelet 2025. január 1-jén lép hatályba és 2025. január 2-án hatályát veszti

**Tóth János Niedermüller Péter**

jegyző polgármester

**Záradék**

A Rendelet kihirdetése 2024. ... napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A Rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**Tóth János**

jegyző

**Indokolás**

**Általános indokolás**

Építményadó és telekadó tekintetében módosításra kerül az adó négyzetméter/évben meghatározott mértéke az infláció mértékéhez igazodva.

**Részletes indokolás**

**1. §**

Az építényadó mértékére vonatkozó rendelkezés.

**2. §**

A telekadó mértékére vonatkozó rendelkezés.

**3. §**

A rendelet hatályba lépésének időpontjáról rendelkezik.