|  |
| --- |
| **Budapest Főváros VII. kerület Erzsébetváros Önkormányzata**  **Péderi Tamás Erzsébetvárosi Piacüzemeltetési Nonprofit Kft. ügyvezetője** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2024. november 20 - ai**

**rendes ülésére**

**Tárgy:**  Javaslat az Erzsébetvárosi Piacüzemeltetési Nonprofit Kft. könyvvizsgálójának megválasztására a 2024. évi üzleti évre

**Készítette:**

Péderi Tamás

Erzsébetvárosi Piacüzemeltetési Nonprofit Kft. ügyvezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselőtestület!**

A számvitelről szóló 2000. évi C. törvény (a továbbiakban: Sztv.) 155. § (1) bekezdése szerint: „*A könyvvizsgálat célja annak megállapítása, hogy a vállalkozó által az üzleti évről készített éves beszámoló, egyszerűsített éves beszámoló, továbbá az összevont (konszolidált) éves beszámoló e törvény előírásai szerint készült, és ennek megfelelően megbízható és valós képet ad a vállalkozó (a konszolidálásba bevont vállalkozások együttes) vagyoni és pénzügyi helyzetéről, a működés eredményéről. A könyvvizsgálat során ellenőrizni kell az éves beszámoló, az összevont (konszolidált) éves beszámoló és a kapcsolódó üzleti jelentés adatainak összhangját, kapcsolatát is.”*

Az Sztv. 155. § (6) bekezdése szerint: „*Ha kötelező a könyvvizsgálat, akkor a vállalkozó legfőbb szerve az üzleti évről készített éves beszámoló, egyszerűsített éves beszámoló felülvizsgálatára, az abban foglaltak valódiságának és jogszabályszerűségének ellenőrzésére köteles a (7) bekezdésnek megfelelően bejegyzett könyvvizsgálót, könyvvizsgáló céget - az előző üzleti év éves beszámolójának, egyszerűsített éves beszámolójának elfogadásakor, jogelőd nélkül alapított vállalkozónál az üzleti év mérlegfordulónapja előtt - választani.”*

Az üzleti év mérlegforduló napja 2024. december 31. Ennek megfelelően ennél korábban kell megválasztani az Sztv. 155. § (7) bekezdése szerinti könyvvizsgálót.

Az Sztv. 155. § (5) bekezdés f) pontja alapján a közérdeklődésre számot tartó gazdálkodó nem mentesül a könyvvizsgáló igénybevételének kötelezettsége alól.

Az előző gazdasági évben az DIAG-MA Szolgáltató Kft. végezte az önkormányzati gazdasági társaságok könyvvizsgálatát a tulajdonos megelégedésére. A könyvvizsgáló megbízása azonban csupán egy évre szólt, ezért ismételten szükséges könyvvizsgáló választása.

A fentiek alapján az Erzsébetvárosi Piacüzemeltetési Nonprofit Kft. a DIAG-MA Szolgáltató Kft.-t, (Szőllősi György könyvvizsgáló, Könyvvizsgálói kamarai nyilvántartási száma: 004315, Székhely: 2071 Páty, Május 1. utca 7. – **1. sz. melléklet**) javasolja a 2024-es üzleti évre vonatkozó könyvvizsgálói feladatok ellátására, összesen nettó 950.000 Ft + 27% ÁFA díjazás mellett (**2. sz. melléklet**).

Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelete 15. § (2) bekezdés d) pontja alapján: *„A Képviselő-testület dönt a 100%-ban az Önkormányzat közvetlen tulajdonában lévő gazdasági társaság, könyvvizsgálójának kinevezéséről és felmentéséről, valamint díjazása megállapításáról.”*

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2024. (XI.20.) határozata az önkormányzati tulajdonban álló Erzsébetvárosi Piacüzemeltetési Nonprofit Kft. könyvvizsgálójának megválasztása tárgyában**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. az Erzsébetvárosi Piacüzemeltetési Nonprofit Korlátolt Felelősségű Társaságnál (1072 Budapest, Akácfa utca 42-48.; Cg.01-09-298784) könyvvizsgálati feladatokkal az alábbi gazdasági társaságot bízza meg

Név: DIAG-MA Szolgáltató Kft., Szőllősi György könyvvizsgáló

Könyvvizsgálói kamarai nyilvántartási száma: 004315

Székhely: 2071 Páty, Május 1. utca 7.

Időtartam: Egy évre, a 2024. üzleti évre

Megbízási díj: nettó 950.000 Ft + 27% ÁFA díjazás mellett.

1. felkéri a polgármestert, hogy gondoskodjon a Társaság alapító okiratának módosításáról, és a Cégbíróság felé történő változásbejelentési eljárás megindításáról.
2. felkéri az Erzsébetvárosi Piacüzemeltetési Nonprofit Kft. ügyvezetőjét, hogy a könyvvizsgálóval kösse meg a megbízási szerződést.

**Felelős**: Niedermüller Péter polgármester, Péderi Tamás ügyvezető

**Határidő**: 1. pont tekintetében 2024. november 20.

2-3. pont tekintetben 2024. december 20.

Budapest, 2024. október 30.

Péderi Tamás

Erzsébetvárosi Piacüzemeltetési Nonprofit Kft. ügyvezetője

Mellékletek:

1. számú melléklet: DIAG-MA Kft. cégkivonat

1. számú melléklet: könyvvizsgálói ajánlat
2. számú melléklet: Erzsébetvárosi Piacüzemeltetési Nonprofit Kft. FEB határozat